12/04/2019 | Administración LocalMunicipal
Oleiros
Urbanismo
Aprobación definitiva do estudo de detalle Franzomel polo Pleno de data 28.3.2019

A N U N C I O Expte. FG n.º 631 Polo Concello Pleno, en sesión ordinaria de data 28 de marzo de 2019, acordouse, entre outros, o seguinte: – Aprobar definitivamente o ESTUDO DE DETALLE PARA APERTURA DE VIAL E REAXUSTE DE ALIÑACIÓNS, EN RANZOMEL-LIÁNS, POLÍGONO DE SOLO URBANO NON CONSOLIDADO FRANZOMEL-2 (documento n.º 21712, do 19.11.2018). – Recursos.–O Estudo de Detalle é unha disposición xeral polo que contra o mesmo poderá interpoñer recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, de conformidade co artigo 10 da Lei 29/1998, do 13 de xullo, reguladora da xurisdición contencioso-administrativa, no prazo de dous meses, a contar do día seguinte ao da publicación desta disposición. En cumprimento do disposto no art.92.2 da Lei 9/2002, do 30 de decembro, publícase a normativa e as ordenanzas que se relacionan a continuación, advertíndose que non entrará en vigor ata que transcorran 15 días hábiles desde a presente publicación (art.70.2 da Lei 7/1985, do 2 de abril). Oleiros, 2 de abril de 2019. O alcalde-presidente Asdo.: Ángel García Seoane Ordenanzas reguladoras a continuación: 3.–ANTECEDENTES URBANÍSTICOS: Este Estudo de detalle redáctase coa fin de dar cumprimento á ordenación proposta nos planos 221B e 221D PXOM de Oleiros, aprobado definitivamente o 11 de decembro de 2014. (Ver plano I-03). No PXOM contémplase o desenrolo dunha bolsa de solo urbano non consolidado de 2.636 m 2 a través dun Polígono de Execución denominado POL-Franzomel, ao que lle corresponde a ordenanza urbanística 2B De Extensión de Vivenda Familiar.4.–SOLUCIÓN ADOPTADA. FIXACIÓN DE PARÁMETROS URBANÍSTICOS: A solución proposta no PXOM pretende dar resposta á situación dun vial sen continuidade localizado na rúa Loural, que discorre paralelo á estrada DP-5812 (Avenida de Emilia Pardo Bazán), conectando así a Rúa Loural coa Rúa Franzomel. Unha vez analizadas as aliñacións establecidas no PXOM no ámbito do POLFranzomel, obsérvase que parte delas están situadas sobre unha vivenda existente, localizada na zona de conexión destas dúas rúas, quedando parte desta edificación afectada polas mesmas. (ver plano O-01). Este desaxuste probablemente é o resultado do traslado literal das aliñacións xa recollidas no PXOM de 2009, sobre a cartografía do PXOM do 2014. Así, o Estudo de Detalle modifica a delimitación do polígono proposto polo PXOM, dacordo ao artigo 100.4 da Lei 2/2016 do Solo de Galicia, para así posibilitar o reaxuste das aliñacións nesa zona (conexión da Rúa Loural coa Rúa Franzomel), coa fin de non ter que demoler esta vivenda. (Artigo 100.4. A delimitación dos polígonos definidos polo planeamento poderá ser reaxustada, de oficio ou por instancia de parte, segundo os trámites procedementais sinalados no artigo 106, sen alterar en ningún caso a ordenación urbanística establecida polo planeamento.) Para poder recoller no ámbito do estudo de detalle estas novas aliñacións, é preciso ampliar a súa superficie, pasando de 2.636 m 2 a 2.663 m 2. Isto supón un incremento do 1% da superficie total do polígono, e inferior ao 10% máximo establecido no artigo 65.2 da Lei 2/2016 do Solo de Galicia, (Artigo 65.2 O planeamento de desenvolvemento poderá reaxustar, por razón xustificadas, a delimitación dos sectores e das áreas de repartición, sempre que non supoña unha alteración igual ou superior ao 10 % do ámbito delimitado polo plan xeral, mesmo cando o reaxuste afecte a clasificación urbanística do solo. En todo caso, será necesaria a previa audiencia aos propietarios ou propietarias afectados.) e no artigo 157.2 do Regulamento da Lei do Solo de Galicia. (157.2 O planeamento de desenvolvemento poderá reaxustar, por razóns xustificadas, a delimitación dos sectores e das áreas de repartición, sempre que non supoña una alteración igual ou superior ao 10 % do ámbito delimitado polo plan xeral, mesmo cando o reaxuste afecte a clasificación urbanística do solo. En todo caso, será necesaria a audiencia previa aos propietarios ou propietarias afectados (artigo 65.2 da LSG). Dentro da posibilidade de reaxuste das áreas de repartición inclúese a posibilidade de reaxustar os ámbitos de solo urbano non consolidado contidos nelas, nas mesmas condicións que os sectores. No caso de que o planeamento propoña un reaxuste que supoña a reclasificación de solo rústico de especial protección, será necesario obter o informe favorable por parte do órgano sectorial correspondente.) Asemade, terase en conta o indicado no artigo Artigo 49. c “Reservas de solo para sistemas locais” do Regulamento da Lei do Solo de Galicia.49. c) Prazas de aparcadoiros de vehículos: unha praza de aparcadoiro por cada 100 metros cadrados edificables, das cales, como mínimo, a cuarta parte debe ser de dominio público (artigo 42.2. c) da LSG). Tamén será de aplicación o artigo 8 da Lei 10/2014 de Accesibilidade, onde se indica a reserva mínima de prazas de aparcadoiro adaptadas. (artigo 8. Aparcadoiros. En todas as zonas destinadas ao estacionamento de vehículos lixeiros, estean situadas en superficie ou subterráneas, que se sitúen en vías ou espazos de uso público reservaranse, con carácter permanente e tan cerca como sexa posible dos accesos peonís, prazas debidamente sinalizadas para vehículos que transporten persoas con mobilidade reducida; como mínimo, reservarase unha de cada corenta prazas ou fracción. O número total destas prazas non se verá afectado polas políticas restritivas do aparcadoiro que se leven a cabo para fomentar a mobilidade sustentable.2. Os accesos peonís a estas prazas cumprirán as condicións exixidas para ser accesibles.3. As prazas reservadas para o uso de persoas con mobilidade reducida deberán cumprir as especificacións e posuír as dimensións que se establezan regulamentariamente.) Así pois, sendo a nova superficie total do Estudo de detalle de 2.663 m 2, e correspondéndolle unha edificabilidade de 0,50 m 2 /m 2 (Ordenanza 2B), resulta unha edificabilidade máxima de 1.331 m 2. Polo tanto, o número total de prazas de aparcadoiro públicas será de 1 x 1.331 / 100 x 0,25 = 3,32. Establécense 4 prazas de aparcadoiro público, 1 delas adaptada. (ver plano O-02). O resto dos parámetros urbanísticos mantéñense. As determinacións da ordenanza 2B establecidas no PXOM, sinálanse deseguido: Artigo 126.–Ordenanza 2. De Cidade Xardín. Variante 2B. De extensión de vivenda unifamilar.1. Definición e ámbito. Comprende esta ordenanza as extensións consolidadas de solo urbano dos núcleos producidas en base ao viario público, caracterizadas por unha parcelación fraccionada normalmente ó eixe das vías tendente a soportar vivenda unifamiliar, tal e como se delimita en planos de ordenación.2. Sistema de ordenación. Fíxase un sistema mixto de ordenación baseado na edificación exenta permitíndose a edificación adosada ou pareada só no caso de edificación simultánea das dúas parcelas, ou cando exista edificación colindante adosada ó linde, debendo neste caso dar continuidade ás medianeiras vistas obrigatoriamente sempre e cando aquelas edificacións non estean en réxime de fóra de ordenación. A nova edificación situarase en liña de fachada se a colindante, dentro de ordenación, presenta esta disposición.3. Parámetros e condicións de edificación. A ocupación máxima da parcela será do 20% cunha altura máxima de baixo e una planta equivalente a 7.00 m. A fronte mínima de parcela será de 10 m en contacto co viario público sobre o que se apoie. Para edificacións illadas ou pareadas fíxanse uns recuados mínimos laterais de 2 m, e de 5 m ós lindeiros en tódolos casos. A fronte da fachada recuarase como mínimo 2 m desde a aliñación. Se a topografía do terreo o aconsella, poderá autorizarse que se acade unha ocupación máxima de ata o 40% cumprindo o resto dos parámetros de altura, fronte mínima, recuados e demais desta ordenanza, coa excepción de que a altura do cumio non superará 1,50 m en vez dos 3,50 m regulados no artigo 113.6. No caso anterior, non se excederá a edificabilidade de 0,50 m 2 /m 2. Para os efectos de parcelacións establécese unha parcela mínima de 440 m. Excepcionalmente permitirase a edificación de vivenda unifamiliar individual en parcela e fronte menor ó mínimo aquí establecido cando dita parcela, atopándose entre dúas colindantes edificadas con anterioridade á aprobación do Plan que se revisa, non proceda de segregacións posteriores ou entre parcelas nas que sexa imposible a normalización coas colindantes, e cumpra cos restantes parámetros e condicións de edificación. En zonas urbanas consolidadas pola edificación poderanse estudiar solucións singulares para o completamento das parcelas que teñan quedado intercaladas entre as edificacións existentes xustificándose caso a caso o incumprimento doutros parámetros na solución arquitectónica proposta. A inclinación máxima dos fladróns de cuberta será do 30.º. Autorízase o aproveitamento baixo cuberta e por riba da altura máxima nas mesma condicións que as reguladas para a ordenanza 1. Nas áreas da ordenanza 2B incluídas en polígonos delimitados para a xestión do solo urbano non consolidado, e non incluídas nas ordenanzas singulares definidas no artigo 133 das presentes Normas, o aproveitamento edificatorio será de 0,40 m 2 /m 2 sobre a superficie do polígono. Ditos polígonos son o POL-Suviña, POL-Variante de Mera, POLFranzonel, POL-Franzonel II e POL Coruxo II.4. Edificacións auxiliares. Será obrigatoria a previsión de dúas prazas de garaxe na parcela por cada vivenda e por cada 150 m 2 de edificación ou fracción. Os sotos e semisotos non computarán edificabilidade, se ben os semisotos estarán dentro da altura máxima permitida. Permítense garaxes, pequenos almacéns, dependencias de servicio e bodegas que computarán ocupación e terán unha altura máxima de 3 m medidos ata a cumieria. Poderán adosarse á edificación principal e ós lindes da parcela por detrás da liña de fachada sen prexuízo de terceiros. As edificacións en fileira poderán agrupar libremente estas edificacións.5. Aliñacións e rasantes. Manteranse as fixadas no plano de ordenación. Cando a liña de edificación se sitúe na aliñación, a rasante na fachada coincidirá coa da beirarrúa.6. Usos. Permítese a vivenda unifamiliar. En edificio exclusivo e nos baixos da edificación autorizaranse así mesmo os seguinte usos compatibles: – Hotelero: categoría 2.ª – Comercial: categoría 2.ª – Oficinas: – Industrial: categoría 1.ª – Garaxe-aparcamento: categoría 1.ª e 2.ª – Docente – Sanitario – Asistencial – Sociocultural – Relixioso 5.–XUSTIFICACIÓN DO CUMPRIMENTO DA LEXISLACIÓN DE ACCESIBILIDADE E SUPRESIÓN DE BARREIRAS ARQUITECTÓNICAS NA COMUNIDADE AUTÓNOMA DE GALICIA: Segundo se desprende da lexislación sectorial en materia de accesibilidade e supresión de barreiras, os Estudos de detalle, como documentos de planeamento de desenvolvemento, deben recoller os criterios básicos que permitan o cumprimento da Lei naqueles espazos de uso público de nova creación. Co presente Estudo de detalle mellóranse as condicións de accesibilidade coa apertura dun novo viario. O correspondente Proxecto de urbanización que desenvolva este Estudo de detalle deberá contemplar a seguinte normativa: